Il-Ministeru għas-Saħħa ħatar inkjesta amministrattiva, dwar pazjent li telaq mill-Isptar Monte Carmeli wara li sgassa tieqa tal-kamra tal-banju, u wara nstab bla ħajja. Dwar l-istess każ qed issir ukoll inkjesta maġisterjali mmexxija mill-Maġistrat Natasha Galea Xiberras. It-tmexxija tal-Isptar Monte Carmeli lbieraħ waranofsinhar kienet infurmata li pazjent kien sgassa tieqa. Il-pazjent kien iddaħħal għall-kura fl-Isptar Monte Carmeli matul il-jum tal-Ġimgħa b'mod volontarju. Immedjatament, it-tmexxija tal-Isptar Monte Carmeli infurmat lill-Pulizija u lill-qraba tal-pazjent, fejn bdiet tfittxija għalih minnufih. It-tmexxija tal-isptar ġiet infurmata li l-pazjent instab dalgħodu bla ħajja.